**ARSTI ALGORITM**

1. Tutvustage end patsiendile ja selgitage, mis toimuma hakkab
2. Vaadake koos juhtumikorraldajaga üle anamnees, “Üldine välimus” ja “Objektiivne leid”. Vajadusel lisaküsimused ja täpsustused.
3. Kontrollige DNA kontrollnimekirja märgistuse ja DNA kogumiseks vajalike tarvikute vastavust anamneesile.
4. Kontrollige vajalike STLI-analüüsi tarvikute olemasolu
5. Pange pähe müts, ette mask ning kätte steriilsed kindad
6. Alustage läbivaatust patsienti kogu protsessi vältel toimuvast informeerides ning austades tema eneseväärikust. Läbivaatust teostada kehapiirkonna kaupa ning vältida võimalusel olukorda, kus patsient peab täielikult lahti riietuma (paluge esmalt lahti riietada ülakeha, teostage selle piirkonna läbivaatus, lubage riided selga panna, ning alles seejärel paluge lahti riietada alakeha jne)
7. Vajadusel võtke riietelt DNA materjali (nt karvad)
8. Kui patsient kannab samu riideid, mis olid seljas vägivalla toimepanemise ajal, siis vajadusel ja võimalusel koguge need rõivad asitõenditena kilekotti.
9. Pakendage vajadusel asitõendite hulka patsiendi aluspüksid
10. Kirjeldage kehavigastused ja muu füüsiline leid protokollis neid fotografeerides ja/või kehakaardile joonistades (assistent võib aidata fotografeerimisel ja läbivaatuse protokolli täitmisel)
11. Vajadusel koguge kehalt DNA materjal (vastavalt anamneesile ja leiule)
12. Suuümbruse ja suuõõne vaatlus ning DNA-materjali kogumine vastavalt DNA-kontrollnimekirjale. Vajadusel ka STLI-analüüside võtmine neelust.
13. Vahetage kindad
14. Andke kogutud materjal assistendile üle pakendamiseks ja märgistamiseks.
15. Tehke patsiendile suuline kokkuvõte läbivaatuse leiust
16. Hinnake vajadust postkoitaalseks kontratseptsiooniks, STLI-profülaktikaks, HIV kontaktijärgseks profülaktikaks ning teetanuse ja B-hepatiidi vaktsiiniks. Vajadusel suunake valveinfektsionistile.
17. Hinnake hospitaliseerimise vajadust
18. Hinnake töövõimetuslehe väljastamise vajadust
19. Vajadusel suunake teiste eriarstide juurde
20. Vajadusel aidake korraldada patsiendi kojuminek
21. Kontrollige koos assistendiga üle kogutud materjalide pakendamine ja markeering
22. Selgitage patsiendile veel kord DNA säilitamise tingimused ja aeg
23. Andke patsient uuesti üle assistendile, kes aitab planeerida järelravi visiidid
24. Lõpetage juhtumiga seonduv dokumentatsioon

VASTAVALT ANAMNEESILE VAJADUSEL KOGUDA DNA-MATERJAL ÜHEST VÕI MITMEST PAIKMEST (genitaalid, anus ja/või suu)

|  |
| --- |
| NAISED JA MEHED |
| Alustage suguelundite läbivaatust* 1. Väline vaatlus, vigastuste kirjeldamine ja vajadusel fotografeerimine (assistendi abiga)
	2. DNA kogumine välistelt suguelunditelt vastavalt DNA kontrollnimekirjale
 |
| NAISED | MEHED |
| Koguge DNA 1. suurtelt häbememokkadelt
2. väikestelt häbememokkadelt

Vahetage kindad ja peske väikeste häbememokkade sisepind ja tupe sissekäik füsioloogilises lahuses immutatud marlitampooniga (tampoonid, lahus ja pintsetid karbis)Teostage vaginaalne vaatlus ühekordse tupepeegliga (karbis)* 1. Koguge tupest DNA materjal vastavalt DNA kontroll-lehele
	2. Võtke STLI analüüsid emakakaelakanalist ja tupe tagumisest võlvist
 | Koguge DNA 1. Munandikotilt
2. Peenisetüvelt
3. Eesnaha alt

Võtke kusitist või esmasuriinist STLI-analüüsid. |
| NAISED JA MEHED |
| Anuse ümbruse vaatlus ning DNA materjali kogumine vastavalt DNA kontrollnimekirjale anuse ümbrusest ja anaalkanalist. Vajadusel ka STLI-analüüside kogumine anusest. |